Satoshi Nakamoto

Satoshi Nakamoto ni jina linalotumiwa na anayedaiwa au wanaodaiwa kuwa na jina bandia"The misidentification of Satoshi Nakamoto". theweek.com. 30 June 2015., iliwekwa mnamo 2024-06-15 mtu au watu ambao walitengeneza Sarafu ya Bit (kwa kiingereza: Bitcoin) au Sarafu ya kidijiti, waliandika makala ya utengenezwaji na utekelezaji wa Sarafu ya Bit, na kuunda na kusambaza utekelezaji wa Sarafu ya Bit. Kama sehemu ya utekelezaji, Nakamoto pia alibuni hifadhi data ya kwanza ya blockchain. Nakamoto alikuwa hai katika ukuzaji wa Sarafu ya Bit hadi Desemba 2010.

Kumekuwa na mawazo mengi kuhusu utambulisho halisi wa Nakamoto, na watu mbalimbali wamependekezwa kuwa ndio mtu au watu walio nyuma ya jina hilo. Ingawa jina la Nakamoto ni la Kijapani na linaonyesha kuwa ni mtu anayeishi Japani, mawazo mengi yamehusisha wataalamu wa programu na kryptografia kutoka Marekani au Ulaya.

 Maendeleo ya Sarafu ya Bit 
Nakamoto alisema kuwa kazi ya kutengeneza Safari ya Bit ilianza katika robo ya pili ya 2007. Mnamo tarehe 18 Agosti 2008, yeye au mfanyakazi mwenza alisajili jina la kikoa bitcoin.org, na kuunda tovuti katika anwani hiyo. Mnamo tarehe 31 Oktoba, Nakamoto alichapisha makala ya utengenezwaji na utekelezaji wa Sarafu ya Bit kwenye orodha ya barua pepe ya kryptografia kwa njia ya siri kwenye metzdowd.com inayoelezea sarafu ya kidijiti, yenye jina "Bitcoin: Mfumo wa Pesa wa Kielektroniki wa rika-kwa-rika (kwa kiingereza:Peer-to-Peer)".Nakamoto, Satoshi (24 May 2009). "Bitcoin: A Peer-to-Peer Electronic Cash System", iliowekwa mnamo 2024-06-25

Mnamo tarehe 9 Januari 2009, Nakamoto alitoa toleo la 0.1 la programu ya Sarafu ya Bit kwenye tovuti ya SourceForge na kuzindua mtandao kwa kuanzisha bloki ya awali ya Sarafu ya Bit (kwa kiingereza: the genesis block of bitcoin; block number 0), ambayo ilikuwa na zawadi ya Sarafu za bit 50. Zillizopachikwa kwenye muamala wa coinbase wa bloki hii kuna maandishi: "The Times 03/Jan/2009 Chancellor on the brink of the second bailout for banks", yakitoa mfano wa kichwa cha habari katika gazeti la Uingereza The Times lililochapishwa tarehe hiyo. Dokezo hili limefasiriwa kama muhuri wa muda na maoni ya dhihaka juu ya madai ya utata uliodaiwa kusababishwa na huduma za kibenki.

Nakamoto aliendelea kushirikiana na wabunifu wengine wa programu ya Sarafu ya Bit hadi katikati ya mwaka 2010, akifanya marekebisho yote kwenye mfumo yeye mwenyewe. Baadaye, alikabidhi udhibiti wa hazina ya mfumo na ufunguo wa mtandao kwa Gavin Andresen, na akahamisha vikoa kadhaa vinavyohusiana na wanachama mashuhuri wa jamii ya Sarafu ya Bit.

Nakamoto anamiliki kati ya 750,000 na 1,100,000 Sarafu za Bit. Mnamo Novemba 2021, Sarafu ya Bit ilipofikia thamani ya zaidi ya $68,000, thamani yake halisi ingekuwa hadi $73 bilioni, na kumfanya kuwa mtu wa 15 tajiri zaidi duniani wakati huo.

 Marejeo 

Jamii:Uchumi
Jamii:Intaneti

Jamii:Wiki4HumanRights 2024